《古器图赞》
宋代·刘跂

想古之人，悠哉邈乎。我获其器，赋象在图。有客见之，笑此展转。

阅斯勤斯，其人云远。我欲晓客，耿不能言。退观古人，恍独如存。

千载寥寥，不在图外。谓不信者，取器以对。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。